
Text rozhodnutia
Súd: Špecializovaný trestný súd Spisová značka: 3T/46/2012 Identifikačné číslo súdneho spisu: 9512100178 Dátum vydania rozhodnutia: 19. 12. 2012 Meno a priezvisko sudcu, VSÚ: jan giertli ECLI: ECLI:SK:SSPK:2012:9512100178.2 Opravné uznesenie Samosudca Špecializovaného trestného súdu, pracovisko Banská Bystrica, JUDr. Ján Giertli, v trestnej veci obvineného T. O., pre prečin poškodzovania finančných záujmov Európskych spoločenstiev podľa § 261 ods. 1, ods. 2 písm. a) Trestného zákona v jednočinnom súbehu s prečinom subvenčného podvodu podľa § 225 ods. 1 Trestného zákona, dňa 19. decembra 2012 takto r o z h o d o l : Podľa § 357 Trestného poriadku s použitím § 174 ods. 1 Trestného poriadku o p r a v u j e m pisársku chybu v Trestnom rozkaze zo dňa 17. decembra 2012, sp. zn. BB-3T/46/2012, ktorým bol obvinený T. O. uznaný vinným z prečinu poškodzovania finančných záujmov Európskych spoločenstiev podľa § 261 ods. 1, ods. 2 písm. a) Trestného zákona v jednočinnom súbehu s prečinom subvenčného podvodu podľa § 225 ods. 1 Trestného zákona, na strane 1, v dátume vydania trestného rozkazu uvedeného „12. decembra 2012“ na dátum vydania trestného rozkazu „17. decembra 2012.“ o d ô v o d n e n i e : Dňa 17. decembra 2012 samosudca Špecializovaného trestného súdu, pracovisko Banská Bystrica, podľa § 353 ods. 1 Trestného poriadku vydal trestný rozkaz, ktorým uznal za vinného obv. T. O., nar. XX. X. XXXX v H., pre prečin poškodzovania finančných záujmov Európskych spoločenstiev podľa § 261 ods. 1, ods. 2 písm. a) Trestného zákona v jednočinnom súbehu s prečinom subvenčného podvodu podľa § 225 ods. 1 Trestného zákona. Samosudca pri následnej kontrole vydaného trestného rozkazu zo dňa 17. decembra 2012, sp. zn. BB-3T/46/2012, zistil, že na str. 1 trestný rozkaz obsahuje pisársku chybu v dátume jeho vydania. V záhlaví trestného rozkazu je nesprávne uvedený dátum jeho vydania - 12. december 2012. Tento dátum nie je v súlade s dátumom, ktorý je uvedený na str. 4 trestného rozkazu, t. j. 17. december 2012. Na základe uvedených skutočností preto samosudca opravil uvedenú pisársku chybu v dátume vydania trestného rozkazu na str. 1 a rozhodol tak, ako je uvedené vo výrokovej časti tohto uznesenia. Poučenie: Proti tomuto uzneseniu je prípustná sťažnosť. Sťažnosť sa podáva v lehote 3 (troch) dní orgánu, proti ktorého uzneseniu sťažnosť smeruje. Sťažnosť má odkladný účinok.

Zdroj: KAUZIS.SK – https://www.kauzis.sk/judikatura/r/ECLI:SK:SSPK:2012:9512100178.2 (dáta aktuálne k 9. 11. 2026). Záväzné je znenie zverejnené súdom.




